**Liljen og Dugdraaben af Staffeldt 1808**

Fra Solens Afskedssmiil udflød

En Draabe ned i Liljens Skjød

Lig Graad af Engles Længsel;

Da lukkede sig Blomsten brat,

5Og Draaben fangen og forladt

Sig fandt i jordisk Fængsel.

»Velkommen! o velkommen vær!

Nu, Søde, maa du blive her

Hos Liljen, øm og kjælen!

10Og hvis du altid elsker mig,

Da skal jeg altid elske dig,

Som Sandsen elsker Sjælen.« -

»O nei! jeg kan ei blive! nei!

Med Skyerne kun gaaer min Vei,

15Her tøver jeg kun føie:

Jeg Himmelen afspeile maa,

Beruse mig i Ætherblaa,

Vidt over Jordens Høie.« -

»O Himmelreenheds favre Søn!

20Hør en uskyldig Liljes Bøn

Og vær den Ømmes Lykke!

O Perle fra det Hav, som hvalt

Blev gjennemsigtigt rundt om Alt,

Vær Uskylds skjønne Smykke!« -

25»Hold op at friste mig, hold op!

Snart maa din natlig lukte Top

For Solen sig oplade;

Da stige Morgenstraaler ned

Og løfte mig til Herlighed

30Fra dødelige Blade.«

Og Solen kom. Med Barnets Iil

Mod længe ventet Faders Smiil,

Flyer Draaben til dens Trone.

Et Øieblik kun Liljen staaer,

35Et Suk den drager og forgaaer

Med opløst Bladekrone.

Men høit til Regnens Farvekrands,

Til Maaneslørets Sølverglands

Blev Draaben herlig kaaret;

40Dog snart i Engles Skaal den flød

Af Andagts Blik i Templets Skjød,

Og blev til Himlen baaret

# Indvielsen af Staffeldt 1804

Jeg sad paa Pynten ved Sundets Bred,

Himlene smilte,

Og saae med Længsel i Dybet ned,

Bölgerne hvilte,

5Da hælded' Solen til Havets Bryst

Og rundtom rödnede Luft og Kyst.

Og brat fra Skyerne Strengeleeg

Anelsen vakte,

I Aftenröde Musen nedsteeg,

10 Harpen mig rakte,

Og raskt et brændende Kys mig gav,

Nedsynkende i det luende Hav.

Da rundt en anden Natur der blev,

Vindene talte;

15Fra Skyer, som blege for Maanen hendrev,

Aanderne kaldte,

Et Hierte slog varmt og kiærligt i Alt,

I Alt mig vinked' min egen Gestalt.

Dog blev fra nu for Tanke og Trang

20 Jorden et Fængsel;

Vel lindrer ved Anelse, Dröm og Sang

Hiertet sin Længsel,

Dog brænder mig Kysset, jeg kiender ei Fred

Förend jeg drager Himlene ned!

Noter til nyplatonismen:

Der skelnes mellem to verdener hos romantikeren:
Idé (sjæl) Fænomen (krop)
Romantikkerne mener der findes en verden hinsides vores verden - en metafysisk verden.
Denne verden vil romantikkerne finde/være i.

Det er ikke alle der har indblik (kaldes også eros) i denne verden - det er kun genierne (ifl. kunstnerne) Den materielle verden - den fysiske, jordiske verden - det dennesidige

Idealisme:
1. Nyplatonisme (Staffeldt - Indvielsen) - dualisme - splittelse mellem ideverden og fænomenverden = smertefuldt. En erkendelse af, at den todelte verden, ide-verdenen og fænomen-verdenen er adskilte, og at man ikke kan være i begge. En smertefuld oplevelse.

Dualisme er tanken om at sjæl og krop er adskilt. For de der troede på denne adskillelse var det smertefuldt at leve i den ene verden, og samtidig vide, at der var en anden (denne opfattelse kaldes Nyplatonisme)

## Om Platon:

## Viden og mening

Et udgangspunkt for Platons filosofi er menneskets indsigt i sit eget væsen, det sokratiske "kend dig selv", der har både et teoretisk og et praktisk perspektiv: Erkendelse og menneskelig fuldkommenhed, dvs. [dyd](http://denstoredanske.dk/Livsstil%2C_sport_og_fritid/Filosofi/Oldtidens_filosofi/dyd) (gr. arete). For at handle rigtigt må man vide, hvad dyd er. I ungdomsdialogerne spørges fx efter fromhed, tapperhed og selvbeherskelse, men også efter dyden overhovedet, om den består i viden, og om den er en færdighed, der kan læres som et håndværk, som nogle sofister hævdede. Spørgsmålene kræver svar i form af definitioner, der bestemmer sagen alment ("i sig selv") og ikke fx ved henvisning til eksempler.

At vide noget er at vide, hvad det er, og ikke, hvordan det synes at være. Platon kritiserede sofisternes subjektivistiske opfattelse af virkeligheden. Hvis alting var, som det tager sig ud efter det enkelte menneskes mening, ville en objektiv tilgang til verden være umulig; man ville ikke kunne tale om "sagen i sig selv". Tingene fremtræder ganske vist forskelligt og foranderligt, men i håndværk og videnskab (eksemplarisk i matematikken) findes på forskellig måde objektiv og sikker viden. Matematikerens viden går på ideale størrelser, den tænkte cirkel og ikke den tegnede; også håndværkerens kunst forudsætter et begreb om den ting, der skal laves. Platon etablerer et skel mellem viden ([episteme](http://denstoredanske.dk/Livsstil%2C_sport_og_fritid/Filosofi/Oldtidens_filosofi/episteme)), der nødvendigvis er sand, og mening ([doksa](http://denstoredanske.dk/Livsstil%2C_sport_og_fritid/Filosofi/Oldtidens_filosofi/doksa)), der kan være sand eller falsk. Et krav til viden er, at man sagligt kan gøre rede for den enten direkte ved beviser eller indirekte gennem at tilbagevise modsatte opfattelser (dialektisk, som i samtalen). Et andet krav er, at viden modsat blot mening har det almene og uforanderlige som genstand. Viden forudsætter, at der er noget, der altid er, som det er, noget absolut værende. Ligesom den 100 år ældre Parmenides skelner Platon mellem det, der er ensartet, uforanderligt og evigt, og det, der er mangfoldigt, foranderligt og forgængeligt. Platon vil hermed ikke skelne mellem virkelighed og illusion, som Parmenides gjorde, men mellem to måder, som noget kan være til på, to kategorier af det værende: idéer og fænomener.

## Idéer og fænomener

En række centrale dialoger, Menon, Faidon og Staten, fremstiller dette ontologiske og erkendelsesteoretiske kompleks, der betegnes som Platons klassiske idélære (se også [idé](http://denstoredanske.dk/Livsstil%2C_sport_og_fritid/Filosofi/Oldtidens_filosofi/id%C3%A9)). Idéerne er de intelligible og evige enheder, der som et idealt mønster ligger til grund for den synlige, fysiske verden. De udgør de almene bestemmelser, der kan erkendes og udtrykkes i en definition, altså klasser af ting, egenskaber eller sagforhold. Idéer eksisterer uafhængigt, fænomener afhængigt; de foranderlige fænomener bliver til og får deres egenskaber i kraft af at have del i de evige og uforanderlige idéer ([participation](http://denstoredanske.dk/Livsstil%2C_sport_og_fritid/Filosofi/Oldtidens_filosofi/participation)). Platon har derfor ikke en idé for væren som sådan. Det højeste, samlende princip for alt værende er det godes idé. I den absolutte godhed forenes de bestemmelser, væren, enhed og skønhed, der strukturerer alt andet, som er til, da alle ting stræber mod det gode. I Staten ligner Platon det godes idé ved Solen: Ligesom Solen ved sit lys giver liv til den fysiske verden og gør den synlig for os, giver det godes idé væren og form til idéerne og gør dem begribelige for fornuften. En idé (i den senere tradition ofte forstået som et almenbegreb) har objektiv, selvstændig eksistens og udgør grundlaget og normen for sine instanser.

Da idéerne ikke findes i den fænomenverden, menneskets erkendelse tager udgangspunkt i, må fornuften på en eller anden måde have tilgang til dem på forhånd. I Menon viser Platon ved et matematisk eksempel, hvordan erkendelse opnås ved fornuftens egen, interne virksomhed, og i Faidon bestemmes begrebsdannelse og erkendelse som generindring (gr. anamnesis; se [anamnese](http://denstoredanske.dk/Livsstil%2C_sport_og_fritid/Filosofi/Oldtidens_filosofi/anamnese) og[erindring](http://denstoredanske.dk/Krop%2C_psyke_og_sundhed/Psykologi/Psykologiske_termer/erindring)). Den fornuftige sjæl er forud for menneskelivet i kontakt med idéerne, men ved foreningen med legemet glemmer den sin viden. Fænomenernes ufuldkomne billeder af idéerne minder sjælen om originalen, der altså generindres, mens det latente kendskab til de almene idéer omvendt bevirker, at mange enkeltting kan genkendes som eksemplarer af én bestemt klasse.

## Sjælen

Også i mennesket sætter Platon et skarpt skel mellem det intelligible og det materielle, mellem sjæl og legeme. Sjælen har tre dele eller funktioner: fornuft, følelse (eller sansning) og begær. Kun fornuftsfunktionen, der er almen og upersonlig, er principielt uafhængig af det forgængelige legemes indflydelse. Fornuftens opgave er dog ikke kun at erkende, men også at være moralsk styrende princip i sjælen. Foruden visdom er sjælens kardinaldyder selvbeherskelse, retfærdighed og tapperhed, der består som et harmonisk forhold mellem sjælens dele. I det omfang, mennesket lader fornuften og ikke følelse og begær styre sin livsførelse, har det allerede i dette liv del i udødeligheden.

Ligesom øjet ikke kan se direkte på Solen uden tilvænning, kan sjælen heller ikke begribe den højeste sandhed uden forberedelse. Filosofisk erkendelse er en møjsommelig proces, der begynder i det sanselige og involverer hele mennesket. I Symposion repræsenterer guddommen [Eros](http://denstoredanske.dk/Kunst_og_kultur/Religion_og_mystik/Guder_i_antik_litteratur/Eros) menneskesjælens naturlige stræben efter udødelighed; den begynder som begær efter sanselig skønhed og når sin højeste form gennem filosofi, kærlighed til viden, i skuet af det godes eller skønnes idé. Her transcenderer sjælen den menneskelige begrænsning i tid og rum. Eros er således en dæmonisk naturkraft, der formidler mellem menneskeligt og guddommeligt, forgængeligt og evigt. Det berømte hulebillede i Staten illustrerer sjælens mulighed for at opnå frigørelse gennem sand erkendelse: Almindelige mennesker kan lignes ved fanger i en hule, der kun opfatter et genskin af virkeligheden. Men fangerne kan befries for deres lænker, så de kan erkende selve virkeligheden, idéerne og det gode. En sådan erkendelse er moralsk forpligtende; den befriede fange skal vende tilbage til hulen (staten) og realisere det, han har set, politisk.